recursal/SuperWikiNEXT-32B huggingface dataset:
Wind controller  Foto: Vlad Spears 
En **wind controller**, også kalt **wind synth** eller **blåsesynth**, er et elektronisk blåseinstrument.
Man spiller på instrumentet som på et ordinært blåseinstrument, og det har ofte tastene plassert som på en saksofon. Det finnes også modeller som etterligner andre instrumenter, som trompet og forskjellige fløyter. 

En wind controller kan gjøre om fingerteknikk, pust, bitetrykk, fingertrykk og andre egenskaper til elektroniske kontrollsignaler som igjen kan styre interne eller eksterne enheter som analoge synthesizere, MIDI-synthesizere, MIDI-sekvensere, MIDI lyssystemer og så videre. En wind controller lager vanligvis ikke egen lyd, men er koblet til en enhet som generer lyden. Derfor kan man få instrumentet til å låte som hva som helst, uavhengig av utseendet. Selv om det er utformet som en saksofon, kan det for eksempel høres ut som en trompet, tromme eller en bjeffende hund.

Forkortelsen *EVI* står for *Electronic Valve Instrument*, og et slikt instrument har tre eller fire taster som brukes som ventilene på trompeter og andre messingblåseinstrumenter. *EWI* står for *Electonic Wind Instrument*, dvs. elektronsik blåseinstrument. Sistnevnte består av en wind controller med innebygget synthesizer, slik at den lager sin egen lyd.
**Kakrapar kjernekraftverk** er et kjernekraftverk som produserer elektrisk kraft i India. Det ligger i nærheten av byen Surat i delstaten Gujarat. Anlegget består av to reaktorer, hver med en maksimal effekt på 220 MW. Byggingsprosjektet startet i 1984, og den første reaktoren ved anlegget ble satt i drift i mai 1993. Drøyt to år senere stod også den andre reaktoren ferdig. Ytterligere to reaktorer er under bygging per 2020.

I tillegg til selve kjernekraftverket er det også et kraftverk for produksjon av tungtvann i området. Gjennom årene har flere ulykker funnet sted ved anlegget; i 1998 ble den første reaktoren satt ut av drift på grunn av en lekkasje i kjøleanlegget og i 2004 ble anlegget skadet ved vedlikeholdsarbeid.

Referanser
----------

1. 1 2  «Power Reactor Information System». Det internasjonale atomenergibyrået. Besøkt 28. januar 2020.

Eksterne lenker
---------------

* Offisielt nettsted Rediger på Wikidata

* (en) Kakrapar Nuclear Power Plant – kategori av bilder, video eller lyd på Commons Rediger på Wikidata
***Goatlord*** er det syvende musikkalbumet til det norske black metalbandet Darkthrone.

Albumet egentlig skulle vært album nummer to, innen det ble spilt inn forandret de musikkstil, og bestemte seg for å lage nå klassiske *A Blaze in the Northern Sky* i stedet. *Goatlord* eksisterte kun som øvingsopptak (spilt inn i 1990-1991), som Fenriz i 1994 for moro skyld la vokal på (med hjelp av Satyr; åpningsskrikene på «Rex» og «Sadomasochistic Rites»). Den ble så utgitt i 1996 på Satyrs plateselskap Moonfog Records. 

Plata fortsetter i den progressive death metal-stilen som på *Soulside Journey*, men det høres at man er blitt mer inspirert av black metal, samt lydkvaliteten og vokalstilen også bidrar til å sette et black metal-preg over låter som egentlig er death metal. *Goatlord*, har til tross for sin særs spinkle produksjon, i dag status som klassiker på linje med *A Blaze...*, *Under a Funeral Moon*, *Transilvanian Hunger* og *Panzerfaust*.[]

Sporliste
---------

1. «Rex» – 3:48
2. «Pure Demoniac Blessing» – 2:35
3. «(The) Grimness of Which Shepards Mourn» – 4:23
4. «Sadomasochistic Rites» – 4:04
5. «As Desertshadows» – 4:42
6. «In His Lovely Kingdom» – 3:24
7. «Black Daimon» – 3:50
8. «Toward(s) the Thornfields» – 3:37
9. «(Birth of Evil) Virgin Sin» – 3:25
10. «Green Cave Float» – 4:02

Kilder
------

* 

* (en) Goatlord på Discogs

Eksterne lenker
---------------

* (en) *Goatlord* på Discogs Rediger på Wikidata

* (en) *Goatlord* på MusicBrainz Rediger på Wikidata

* (en) *Goatlord* på Encyclopaedia Metallum Rediger på Wikidata

* (en) *Goatlord* på Spotify Rediger på Wikidata

* (en) *Goatlord* på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz
 |
**Goathland** er en landsby og et sogn i distriktet Scarborough i grevskapet North Yorkshire i England. Historisk var den en del av North Riding av Yorkshire. Landsbyen ligger i nasjonalparken North York Moors, og store deler av området rundt eies av hertugdømmet Lancaster. I henhold til folketellingen i 2011 hadde sognet en befolkning på 438 innbyggere, noe som er økning siden tilsvarende folketelling i 2001 da det var kun 407 innbyggere.

Landsbyen er for mange mest kjent som den fiktive byen Aidensfield i serien *Med hjartet på rette staden*, da det er her denne serien innspilles. Flere av stedene fra serien, som postkontoret, baren og verkstedet, er faktiske steder i landsbyen, og flere av innbyggerne har vært statister. Samtidig er Goathland stasjon også benyttet som lokalisering for jernbanestasjonen i Galtvang i *Harry Potter*-filmene.

Beskrivelse
-----------

Landsbyen Goathland ligger rundt 150 moh og har en historie som strekker seg fra vikingetiden. Navnet Goathland er antagelig en korrupsjon for «godt land». Alternativt kan det være avledet fra «Godas land» med en henvisning til Goda, et angelsaksisk personnavn.

I 1109 bevilget kong Henrik I land til Osmund prest og munkebrødrene av eneboerhytten i Goathland, den gang kalt for Godelandia, for at de skulle be for sjelen til hans mor dronning Matilda av Flandern, som hadde dødd i 1083. Dette er nedtegnet i et charter som ble oppbevart ved klosteret Whitby Abbey.

Landsbyen var et spa på 1800-tallet. Det var mange hoteller og gjestehus i landsbyen. Det største, Mallyan Spout Hotel, er navngitt etter en foss i nærheten.

Bilder
------

* Landsiden rett sør for GoathlandLandsiden rett sør for Goathland
* Myrlandet ved GoathlandMyrlandet ved Goathland
* Goathlands hovedveiGoathlands hovedvei
* Goathlands kirkeGoathlands kirke
* Goathlands jernbanestasjonGoathlands jernbanestasjon
* Butikken ved parken, ofte sett i Med hjartet på rette stadenButikken ved parken, ofte sett i *Med hjartet på rette staden*
* Flere butikkerFlere butikker
* Te-romTe-rom
* Scripps' begravelsesbyrå og bensinstasjon, ofte sett på Med hjartet på rette stadenScripps' begravelsesbyrå og bensinstasjon, ofte sett på *Med hjartet på rette staden*

Referanser
----------

1. ↑  «Key Figures for 2011 Census: Key Statistics: Area: Goathland CP (Parish)» Arkivert 4. mars 2016 hos Wayback Machine.. Neighbourhood Statistics. *Office for National Statistics*.
2. ↑  «2001 Census: Key Statistics: Parish Headcounts: Area: Goathland CP (Parish)». Neighbourhood Statistics. *Office for National Statistics*.
3. 1 2  Hanks, Patrick; Hodges, Flavia; Mills, A. D.; Room, Adrian (2002): *The Oxford Names Companion*, Oxford: the University Press, ISBN 0198605617, s. 1132.
4. ↑  Farrer, William, red. (1914): «No. 396» i: *Early Yorkshire Charters*

Eksterne lenker
---------------

* (en) Goathland – kategori av bilder, video eller lyd på Commons Rediger på Wikidata
* Glendale House, Goathland, billedgalleri
* *Heartbeat* on ITV

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
**Gobind Ganga** er en guyansk økonom, som siden mai 2014 har vært sentralbanksjef i Guyanas bank.

Utdanning og yrkeskarriere
--------------------------

Ganga har en BA i økonomi og ledelse fra University of Winnipeg, og en Master of Arts-grad og en Ph.D. fra University of Manitoba. Disse gradene tok han på 1980-tallet. Han har vært foreleser og stipendiat der han studerte selv, men har også forelest ved University of West Indies på Jamaica, og han var seniorforsker og seniorforeleser ved Turkeyen Campus ved University of Guyana. 

I 1995 ble han direktør ved forskningsavdelingen ved sentralbanken. Denne stillingen hadde han til november 2003, da han ble fungerende direktør (*Alternate Executive Director*) ved Verdensbanken i New York. Her representerte han 10 karibiske stater, samt Canada og Irland. 

Han ble utnevnt til visesentralbanksjef i juni 2005, men overtok ikke denne stillingen før hans periode i Verdensbanken var utløpt. Den 2. desember 2014 ble han utnevnt til sentralbanksjef, og overtok da etter Lawrence T. Williams, som døde 7. mai 2014. Ganga var også fungerende sentralbanksjef fra Williams døde.

Referanser
----------

1. ↑  Guyanas bank - *Profile of the Governor* Arkivert 24. april 2015 hos Wayback Machine. besøkt 12. mai 2015.
2. ↑  Guyana Times - *Dr Gobind Ganga to be acting BoG Governor* Arkivert 31. juli 2015 hos Wayback Machine. besøkt 12. mai 2015.

Eksterne lenker
---------------

* Presentasjon på sentralbankens hjemmeside Arkivert 11. juni 2021 hos Wayback Machine.
**Windermere** er en by og et verdslig sogn i distriktet South Lakeland i Cumbria i England. Den har en befolkning på 7 941 innbyggere, i henhold til folketelling av 2001, men sank til 5 243 ved 2011. Windermere er lokalisert rundt 1 km fra innsjøen ved samme navn, Windermere.

Det er Englands største innsjø. Selv om byen Windermere ikke berører innsjøen (det tok sitt navn fra innsjøen da jernbanelinja ble bygget i 1847 og stasjonen ble kalt for «Windermere»), har det nå vokst sammen med den eldre byen som ligger mot innsjøen, Bowness-on-Windermere. De to byene har nå to bysentre som knapt har noe skille. Det er et antall museer, men den fremste attraksjonen for turister selv innsjøen som berører Bowness ved bunnen av en ås (rundt tjue minutters spasertur fra toppen av byen Windermere). Her er det et vakkert utsyn av fjellene. Båter fra piren i Bowness seiler rundt innsjøen. Ved Ambleside eller ved Lakeside er det en restaurert jernbane. Windermere Hotel åpnet på samme tid som jernbanen.

Etymologi
---------

Ordet *Windermere* er antatt å kunne oversettes som «Vinands innsjø». Det synes å være et personnavn, muligens av norrøn opprinnelse, *Vinandr*, eller kanskje av germansk opprinnelse, *Wīnand*. Det andre elementet er angelsaksisk, *mere*, som betyr «innsjø». Den eldste referanse til Wynandermer er fra 1395.

Referanser
----------

1. ↑  «Windermere (Cumbria)», *City Population*
2. ↑  «Pictures of Windermere». *Picturesofengland.com*
3. ↑  Omtalt som den største innsjøen hos Windermere YHA Arkivert 5. januar 2016 hos Wayback Machine.
4. ↑  «Windermere Lake», *Visit Cumbria*
5. ↑  Whaley, Diana (2006): *A Dictionary of Lake District Place-names*. Nottingham: English Place-Name Society. ISBN 0904889726. s. LX, 423, s. 374
6. ↑  *Plea Rolls of the Court of Common Pleas*: CP 40/541; fjerde oppslag; dyr tatt fra John Burgh av 2 fyrer fra Wynandermer

Eksterne lenker
---------------

* (en) Windermere, Cumbria (town) – kategori av bilder, video eller lyd på Commons Rediger på Wikidata

 Windermere (Cumbria) hos Wikivoyage

* Cumbria County History Trust: Windermere and Bowness (kun provinsforskning)
* Windermere Online
* UKattraction, turistattraksjoner
* Windermere, *The Cumbria Directory*

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** MusicBrainz
 |
Kart som viser kratonene (mørk brunt) i Sør-Amerika og Afrika, som utgjorde det tidligere kontinentet Vest-Gondwana.
**Kalahariskjoldet** er et 2,5–3,6 milliarder år gammelt kraton (grunnfjellsskjold) i det sørlige Afrika, som i motsetning til de fleste kratonene i Afrika og Sør-Amerika er fra eldre proterozoikum, det vil si for mer enn 2,5 milliarder år siden. Disse øvrige kratonene fra (meso-proterozoikum) fløt en tid sammen og dannet urkontinentet Vest-Gondwana; som også Kalahariskjoldet inngikk i.

Kalahariskjoldet har et areal på om lag 2 000 000 km2, og utgjør den sørvestlige del av Afrika. Det har to sub-skjold:

* Zimbabweskjoldet i øst, som er 2,5–3,5 mrd år gammelt og 260 000 km2
* Kaapvaalskjoldet i sør, som er 3,0–3,6 mrd år gammelt og omfatter 800 000 km2. Det er et typisk kraton fra arkeikum og er mye studert. Det kjennetegnes ved at det har blitt re-smeltet en rekke ganger, og at det ikke er mafisk.

Grunnfjellskjoldet hang sammen med Rio de La Plata-skjoldet i Sør-Amerika da det inngikk i Vest-Gondwana.

Kalahariskjoldet, Kongoskjoldet og Arabisk-nubiske skjold har også tilhørt Gondwana med fjellkjededanning langs kantene i forbindelse med kollisjoner for 550-650 millioner år siden. På Kalahariskjoldet skapte dette høyland langs den nordlige kanten, gjennom kollisjon med Kongoskjoldet (Kuunga-fjellkjedefoldingen).

Elva Zambezi dominerer kratonets overflate.

Referanser
----------

Eksterne lenker
---------------

* Avigad, Dov og Gvirtzman, Zohar (2009). «Late Neoproterozoic rise and fall of the northern Arabian–Nubian shield: The role of lithospheric mantle delamination and subsequent thermal subsidence» (PDF). *Technophysics*. doi:10.1016/j.tecto.2009.04.018. Arkivert fra originalen (PDF) 9. april 2011. CS1-vedlikehold: Flere navn: forfatterliste (link) Arkivert 9. april 2011 hos Wayback Machine.
* Cratons – *New Geology*, USA.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Maltas nasjonalbibliotek.
**Maltas nasjonalbibliotek** (*Bibljoteka Nazzjonali ta’ Malta*, *National Library of Malta*) i Valletta er Maltas nasjonalbibliotek. Det ble grunnlagt i 1766 i stormesteren Emmanuel de Rohan-Polducs regjeringstid. I en periode var biblioteket kjent som *Bibliotheca Tanseana* etter Louis Guérin de Tencin som donerte en boksamling som utgjorde kjernen av biblioteket, de Tencin blir fremdeles ansett som bibliotekets grunnlegger. I 1925 ble biblioteket pliktavleveringsinstitusjon og mellom 1936 og 1976 hadde det navnet *Royal Malta Library*.

Referanser
----------

1. ↑  History. Malta Libraries. Arkivert 3. februar 2014.

Eksterne lenker
---------------

* Offisielt nettsted Rediger på Wikidata

* (en) National Library of Malta – kategori av bilder, video eller lyd på Commons Rediger på Wikidata
* History, foundation and function[*død lenke*] (Infoside om biblioteket ved European Library)


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NLA **·** NKC
 |
I USA er **politiske handlingskomiteer** (engelsk: political action committee, forkortet "PAC") en type organisasjon som samler inn valgkampbidrag fra støttespillere, og donerer disse midlene for å kjempe for eller mot en eller flere kandidater, innbyggerinitiativ eller lovgivning. På føderalt nivå, blir en organisasjon en PAC når den mottar eller bruker mer enn 1000 USD i den hensikt å påvirke et føderalt valg, jamfør Federal Election Campaign Act.

Historie
--------

I 1947, som en del av Taft-Hartley Act, vedtok den amerikanske kongressen et forbud mot at fagforeninger eller selskaper kunne bruke penger til å påvirke føderale valg, og forbud for fagforeninger fra å bidra til kandidatkampanjer (en tidligere lov, 1907 Tillman Act, hadde allerede etablert forbud mot at selskaper kunne bidra til kampanjer). Som svar på disse begrensningene opprettet Congress of Industrial Organizations (CIO) en ny organisasjon kalt Political Action Committee. Dette var den første politiske handlingskomiteen.

I 1971 vedtok den amerikanske kongressen Federal Election Campaign Act. I 1974 endret de loven, definerte hvordan en PAC kunne operere, og etablerte Federal Election Commission (FEC) for å håndheve reguleringene. I 1974 la de også inn endringer som begrenset hvor mye penger som kunne gis direkte til en kongresskampanje, noe som førte til en drastisk økning i antall komiteer ettersom kampanjene endret sine innsamlingsmetoder.

Referanser
----------

1. ↑  Janda, Kenneth (4. april 2014). *The Challenge of Democracy: American Government in a Global World* (10 utg.). Boston: Cengage Learning. s. 309. ISBN 054720454X. Besøkt 4. april 2014.
2. ↑  «Kentucky: Secretary of State - Civics Glossary». Sos.ky.gov. 4. april 2014. Arkivert fra originalen 7. juni 2013. Besøkt 4. april 2014.  «Arkivert kopi». Arkivert fra originalen 7. juni 2013. Besøkt 4. april 2014.
3. ↑  «Federal Campaign Finance Laws» (PDF). Federal Election Commission. april 2008. s. 1: §431. Definitions (4). Besøkt 4. april 2014.
4. ↑  Krieger,. Joel (2012). *The Oxford Companion to the Politics of the World*. Oxford University Press. ISBN 9780199891160.

Se også
-------

* SarahPAC
* RightNOW Women PAC

Eksterne lenker
---------------

* (en) Political action committee – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** LCCN
 |
**Heidelberg Materials** (tidligere HeidelbergCement) er et tysk sement- og byggemateriale selskap. Det er (2021) verdens fjerde største sementprodusent og verdens største produsent av tilslag (pukk og grus). Selskapet er verdens fjerde største produsent av ferdigbetong. I 2021 produserte selskapet 126 millioner tonn sement, 306 millioner tonn tilslag og 47 millioner kubikkmeter ferdigbetong. Selskapet sysselsetter 51 000 mennesker på 3000 avdelinger i over 50 land, med årlig omsetning på EUR 18 milliarder. 

Selskapet er notert på Frankfurt-børsen med ticker HEI. Den tyske Merckle-familien er hovedeier i selskapet.

Selskapet ble grunnlagt den 5. juni 1874 av Johann Philipp Schifferdecker, ved Heidelberg, Baden-Württemberg, Tyskland.

I 1999 overtok selskapet det norsk-svenske selskapet Scancem AB. I den norske virksomheten til Heidelberg Materials inngår selskapene Contiga (betong- og stålelementer), NorBetong (ferdigbetong), Norcem (sement), NorStone (tilslag) og Renor (alternativt brensel). 

Konsernet endret i 2022 navn fra HeidelbergCement til Heidelberg Materials. Inntil 2001 het selskapet Heidelberger Zement.

Referanser
----------

1. ↑   Research Organization Registry Data (ROR release v1.19)[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) HeidelbergCement AG – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** ISNI
 |
**Lemurer**, på latin **lemures** (i entall *lemur*) eller **larvæ** (i entall *larva*, «skall eller maske»), var i romersk mytologi de dødes ånder eller sjeler som hjemsøkte sine levende slektninger i form av fiendtlige gjenferd.

Lemuria
-------

Lemurene var onde varianter av de gode larene, en av flere romerske husguder. De åpenbarte seg som groteske spøkelser og forsøkte å skade familie og slekt. 

For å holde disse nattåndene borte, ble det gjennomført seremonier eller ritualer, såkalte *Lemuria*, som ifølge den julianske kalenderen ble holdt den 9. 11. og 13. mai hvert år. Da skulle mannen i hvert hushold stå opp midt på natta, vaske hendene, kaste ut svarte bønner for å samle åndene og så lese opp tekster som skulle få åndene til å forsvinne. Ifølge tradisjonen var det Romulus, Romas grunnlegger, som innstiftet Lemuria etter at han drepte broren Remus.

Begrepet er benyttet av Horatius og av Ovidius i hans *Fasti*. Lemurer kan ha representert vandrende og hevngjerrig ånder som ikke hadde råd til skikkelig begravelse, gravritualer eller hengiven kult av de levende. De er ikke bevitnet på gravstein eller inskripsjoner. Ovidius tolket dem som vandrende, utilfredse og mulig hevngjerrige *di manes* eller *di parentes* (forfedreguder fra underverden). Hos ham antydet ritualene hos deres kult en uforståelig, gammel, delvis magisk og sannsynligvis svært gammel landsens tradisjon. Langt senere beskrev Augustin av Hippo både lemurer og *larvæ* som onde og hvileløse manes (de avdødes sjeler) som pinte og forskrekket de levende; *larene*, på den annen side, var gode manes.

Den hedenske høytideligheten skal tidlig ha blitt overtatt av kirken og blitt omdøpt til allehelgensdag, en dag som på 700-tallet ble flyttet fra 13. mai til 1. november og dermed også tok opp i seg den populære keltiske høstfesten Samhain, forløperen til Halloween.

Annet
-----

* Den svenske natursystematikeren Carl von Linné gav en gruppe halvaper navnet lemurer på grunn av deres store, spøkelsesaktige øyne og nattlige bråk.
* Lemuria er også navn på et tenkt kontinent som skal ha sunket i havet på samme måte som Atlantis. Kontinentet ble blant annet brukt av dyregeografer på 1800-tallet som forklaring på halvapenes utbredelse. Lemuria skal ifølge deres teori ha ligget i Det indiske hav.

Referanser
----------

1. ↑  Horat: *Epistler* 2.2.209: Ovid: *Fasti*, 2.500 – 539.
2. ↑  Augustin av Hippo: *Om Gudsstaten*, 11.

Se også
-------

* Lares
* Djevelutdrivelse
**Sofia Ulrika Liljegren** (født 1765, død 6. desember 1795) var en finsk operasanger (sopran) som fra 1781 virket ved Kungliga teatern i Stockholm. Hovsångerska.

Personopplysningene om henne er sparsomme. Hun tilhørte de aller første sceneartistene i Finland. Hun ble ansatt ved operakoret i Stockholm 1781 og erstattet 1783 Elisabeth Olin i tittelrollen i *Iphigenie i Auliden* av Glück. Blant øvrige roller finnes Klytaimnestra i *Elektra* av Kauffman. Sohlmans musiklexikon skriver: «da hun ofte nevnes i forbindelse med den gustavianske operaens mest framstående navn bør hun ha hørt til de verdsatt kunstnere». Creutz og Clewberg skrev rosende om hennes opptredener for Gustav III under hans Italia-reise.

Gustaf Löwenhielm nevnte henne under en diskusjon om den gustavianske operaen som en av de få innenlandske svenske operatalentene mellom Elisabeth Olins avgang i 1784 og Jeanette Wässelius inntreden i 1800, en periode da den svenska operaen ellers mest ansatte utlendinger, men tillegger også at «Mamsell Liljegren» tross alt ikke hadde noe talent utover det vanlige, og at Inga Åberg var bedre. I 1790-årene minsket hennes popularitet. I 1788 gifte hun seg med hoffkapellmesteren Francesco Antonio Uttini.

Kilder
------

* Sohlmans musiklexikon bind 4, ISBN 91-7198-024-5
* Georg Nordensvan: *Svensk teater och svenska skådespelare Från Gustav III till våra dagar. Förra delen 1772-1842*, Albert Bonniers Förlag (1917), Stockholm
* Fredrik August Dahlgren: Förteckning öfver svenska skådespel uppförda på Stockholms theatrar 1737-1863 och Kongl. Theatrarnes personal 1773-1863. Med flera anteckningar.
«Den første flåten» ankom Botany Bay i 1788. Vannmaleri av William Bradley fra 1802.
**Deportasjon av straffanger til Australia** omfattet deportasjon av 162 000 straffanger fra Storbritannia til ulike kolonier i Australia over en periode på 80 år – fra 1788 frem til 1868.

Bakgrunn
--------

Den britiske regjeringen sendte straffanger til de amerikanske koloniene allerede på 1600-tallet. Dette tok imidlertid slutt da USA ble uavhengig fra Storbritannia i 1776. Britene så seg derfor nødt til å finne en løsning på sine stadig overfylte fengsler hjemme. Løsningen kom da den britiske skipskapteinen James Cook gjorde krav på den østlige delen av Australia i 1770. Den britiske regjeringen valgte den østlige delen som destinasjon for sine straffanger. De første fartøyene med fanger og frie folk seilte av gårde mot Australia i 1787, og ankom Port Jackson i Sydney 26. januar 1788. Datoen markerer starten av den britiske koloniseringen av Australia og er forøvrig også valgt til landets nasjonaldag. Ved ankomsten til Sydney ble den første kolonien, New South Wales opprettet. Senere ble Tasmania, Victoria, Western Australia, South Australia og Queensland kolonisert.

Flesteparten av straffangene som ble transportert til Australia hadde begått mindre alvorlige forbrytelser. Dersom en fange ble løslatt, ble vedkommende som oftest værende i Australia på grunn av dårlig økonomi.

Fengselskolonier i Australia
----------------------------

Per i dag[*når?*] er 11 tidligere fengsler som huset straffanger i den britiske kolonitiden inkludert i verdensarven.

Referanser
----------

1. ↑  «Convict transportation peaks». National Museum Australia. Besøkt 11. februar 2019.
2. ↑  Fearon, Jon (25. januar 2018). «The First Fleet still matters — and January 26 is a day to acknowledge that». *ABC News* **(engelsk)**. Besøkt 16. februar 2019.

Eksterne lenker
---------------

* (en) Convicts in Australia – kategori av bilder, video eller lyd på Commons Rediger på Wikidata
**Stovnerbakken** (9–187, 2A–98) er en vei på Stovner (bydel Stovner) i Oslo. Den begynner i en snuplass nord for jernbanelinjen ikke langt fra Høybråten stasjon (som det er gangveiforbindelse til). Derfra går den nordover og på bro over Østre Aker vei før den dreier mot nordøst, så øst og sørøst. Etter Tangerudveien ender den i en snuplass, men har gangveiforbindelse videre mellom bebyggelsen.

Navnet ble vedtatt i 1929. Det antas å stamme fra husmannsplassen med samme navn.

Mye av rekkehusbebyggelsen i veien nord for Østre Aker vei er fra 1960-årene og tilknyttet Stovner borettslag.

Nedre del av Stovnerbakken, fra Høybråten stasjon til krysset etter broen over Østre Aker vei, ble endret til Jorines vei i 2022. Den opprinnelige Jorines vei ble samtidig endret til Stovnerbakken.

Kilder
------

* Knut Are Tvedt, red. (2010). «Stovnerbakken». *Oslo byleksikon* (5. utg.). Oslo: Kunnskapsforlaget. s. 544. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Stabonatidae** er en søramerikansk familie med frosker som kjennetegnes ved at de har direkte utvikling i stedte for rumpetrollstadie slik amfibier vanligvis har. Familien er ekstremt artsrik om omfatter slekten *Pristimantis* med over 600 arter, den største slekten blant virveldyr. Familien ble opprettet i 2008, hovedsakelig fra familien tropefrosker.

Utbredelse
----------

Brachycephalidae finnes i tropiske og subtropiske strøk i Sør-Amerika og er i hovedsak knyttet til regnskog.

Formering
---------

Egg fra *Phrynopus curator* gjennomgår fullstendig utvikling og klekker som små frosker i stedet for som rumpetroll.
Eggene legges på land i fuktig mose eller på andre fuktige steder og gjennomgår direkte utvikling. Fordi egget ligger på land, kan ikke ammoniakk-holdig avfall fra fosterets metabolisme diffundere ut i vannet slik det er vanlig hos amfibier. Familien har derved i motsetning til andre familier en velutviklet allantois som samlet opp avfall under fosterutviklingen.

Et annet problem med å legge slike egg på land er at amfibier mangler amnion, en fosterhinne som hos amnioter aktivt frakter karbondioksid ut av egget og oksigen inn. Disse stoffene må derved diffundere naturlig. Dette begrenser størrelsen på eggene, og derved også på de voksne dyrene. De minste froskeartene i verden finnes i nettopp denne familien.

Systematikk
-----------

Familien er delt i to underfamilier og 20 slekter. Artsantallet varierer med forfatter, og trolig er det flere uoppdagede arter i familien.

Holoadeninae
* *Barycholos*
* *Bryophryne*
* *Euparkerella*
* *Holoaden*
* *Noblella*
* *Psychrophrynella*

Strabomantinae
* *Atopophrynus*
* *Dischidodactylus*
* *Geobatrachus*
* *Hypodactylus*
* *Lynchius*
* *Niceforonia*
* *Oreobates*
* *Phrynopus*
* *Pristimantis*
* *Strabomantis*

Referanser
----------

1. ↑  Lehr, Edgar; Catenazzi, Alessandro (2009). «A New Species of Minute Noblella (Anura: Strabomantidae) from Southern Peru: The Smallest Frog of the Andes». *Copeia*. 2009: 148. doi:10.1643/CH-07-270.
2. 1 2  «Strabomantidae». *AmphibiaWeb*. Berkley, California. Besøkt 30. januar 2016.
3. ↑  Hedges, S. B.; Duellman, W. E.; Heinicke, M. P (2008). «New World direct-developing frogs (Anura: Terrarana): Molecular phylogeny, classification, biogeography, and conservation» (PDF). *Zootaxa*. 1737: 1–182.

Eksterne lenker
---------------

* (en) *Strabomantidae* i Global Biodiversity Information Facility Rediger på Wikidata

* (en) *Strabomantidae* hos ITIS Rediger på Wikidata

* (en) *Strabomantidae* hos NCBI Rediger på Wikidata

* (en) *Kategori:Strabomantidae* – bilder, video eller lyd på Wikimedia Commons Rediger på Wikidata

* *Strabomantidae* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
***Straffangen*** (originaltittel: *Forever,* også vist i Norge som *I kjærlighetens drømmeland*) er et amerikansk stumfilm-drama fra 1921 regissert av George Fitzmaurice, etter George Du Mauriers roman «Peter Ibbetson». Hovedrollene spilles av Wallace Reid og Elsie Ferguson.

Den samme historien ble filmatisert på nytt av Paramount i 1935 som *Peter Ibbetson* med Gary Cooper og Ann Harding i hovedrollene.

Handling
--------

Peter Ibbetson er en foreldreløs gull som blir oppdratt av sin onkel, oberst Ibbetson. Men når obersten fornærmer hans avdøde mor, angriper Peter ham og blir straks beordret ut av hjemmet deres.

Deretter treffer den unge mannen sin tidligere barndomskjæreste Mimsi (spilt av Elsie Ferguson) og de romantiske følelsene deres tennes igjen. Dessverre for dem har Mimsi allerede giftet seg med en annen mann. Men Peter myrder ektemannen hennes, hertugen av Towers, og blir dømt til livsvarig fengselsstraff.

Medvirkende
-----------

* Wallace Reid - Peter Ibbetson
* Elsie Ferguson - Mimsi
* Montagu Love - Colonel Ibbetson
* George Fawcett - Duquesnois
* Dolores Cassinelli - Dolores
* Paul McAllister - Seraskier
* Elliott Dexter - Pasquier
* Charles Eaton - child Gogo
* Jerome Patrick - Duke of towers

Referanser
----------

1. ↑  «Medietilsynet» **(norsk)**. Besøkt 31. januar 2018.

Eksterne lenker
---------------

* (en) *Straffangen* på Internet Movie Database Rediger på Wikidata

* (en) *Straffangen* på Silent Era Rediger på Wikidata
**Hägglund & Söner**, senere kalt **Hägglunds AB**, var et svensk verksted-konsern som ble opprettet i Gullänget i Örnsköldsvik.

Historie
--------

Hägglund & Söner ble grunnlagt i 1899 som et snekkerverksted av Johan Hägglund (1866–1956). Firmaet vokste og på 1920-tallet ble man Norrlands største møbelprodusent og senere til et av Norrlands største verksteds-foretak med tillverkning av bland annet buss-komponenter (fra 1921-1922) og busser (fra 1924), løfteverktøy, lastemaskiner, sporvogner (fra 1932) og fly. Johan Hägglunds sønn Pelle Hägglund tok i 1931 over virksomheten. Hägglund & Söner ble i 1971 kjøpt opp av ASEA og fikk så navnet AB Nordbetong. Da ASEA fusjonerte med Brown Boveri til ABB i 1988 ble Hägglunds en del av det såkalte «rest-ASEA», en portefølje av selskaper kalt for *Incentive*, som ble delt opp i fire deler for å bli solgt:

* **Traction** - fusjonerte med ABB Traction og ble flyttet til Kalmar.
* **Vehicle** - kjent som Hägglunds Vehicle AB f.o.m 1988. Kjøpt opp av Alvis plc i 1997, som ga avdelingen navnet Alvis Hägglunds AB. Konsernet ble siden ble kjøpt opp av BAE Systems, og denne delen heter nå BAE Systems Hägglunds.
* **Cranes** - kjøpt opp av MacGregor som nå er et datterselskap av Cargotec.
* **Drives** - kjøpt opp av Atle AB, og ble eid i flere år av Ratos, men nå eid av Bosch og har fått navnet Bosch Rexroth AB.
* **Hägglunds Component** lagde blant annet gruvemaskiner. Produksjonen av disse gruvemaskinene ble overtatt av enkelte ansatte. De gikk konkurs etter noen år, og Gia Industri AB overtok produksjonen.

De tre gjenværende Hägglunds-bedriftene er store lokalt i Örnsköldsvik og Mellansel, og er noen av de viktigste arbeidsplassene i regionen. BAE Systems Hägglunds, som er den største, produserer kampkjøretøy, men også andre former for dekkjøretøy. MacGregor Cranes har i stor grad flyttet all produksjon til Asia, men har fortsatt rundt hundre ansatte i Örnsköldsvik. I Mellansel produserer Bosch Rexroth AB hydrauliske motorer.

I flere år var Denison Hydraulics eid av Hägglunds, og selskapet ble deretter kalt Hägglunds Denison Drives AB.

Kjøretøy
--------

* Infanterikanonvagn 91
* CV90:
	+ CV9040
	+ CV9030N
* Splitterskyddad enhetsplattform
* Bv 206
* Bv 308
* Bv 309
* Hägglunds Pbv 302
* Bv 410
* Hägglunds Pvrbv 551

Sporvogner
----------

Trikker i bruk i Norge:

* SM-53
* SM-91 (M25 i Sverige)

Referanser
----------

1. 1 2  Tom Söderberg: (sv) Per (Pelle) E Hägglund i *Svenskt biografiskt lexikon* (1971-1973)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Eivind Erichsen** (født 28. januar 1917, død 21. januar 2005) var en norsk sosialøkonom og embetsmann.

Han var en av Norges mektigste embetsmenn i etterkrigstiden, som departementsråd i Finansdepartementet (finansråd) i 28 år, fra 1958 til han i 1986 overlot denne mektige stillingen til Tormod Hermansen.

Liv og virke
------------

Erichsen tok økonomisk embetseksamen ved Universitetet i Oslo i 1943, og var ut krigen funksjonær i Statistisk sentralbyrå. Det første etterkrigsåret jobbet han ved Nortraship i New York, og fikk så Rockefeller-stipend fram til han i 1947 ble konsulent i det mektige Finansdepartementet hjemme i Norge.

Allerede 1948 etterfulgte han den senere nobelprisvinner Trygve Haavelmo som byråsjef, i Handelsdepartementet, og flyttet deretter tilbake til Finansdepartementet som ekspedisjonssjef i Økonomiavdelingen 1952–1956. Fra 1956 til 1957 var han direktør for OECD i Paris. Han ble utnevnt til finansråd i Finansdepartementet i 1958, og satt i denne stillingen helt til 1986. Han var imidlertid utviklingsrådgiver i Pakistan i perioden 1967–1968. 

Som finansråd var Erichsen i 28 år øverste leder for Finansdepartementets embetsverk, i hele den vekstperioden som fulgte etter nedgangskonjunkturen 1957-58. Han tjente hele fjorten finansministre fra ulike partier, også gjennom den vanskelige EF-striden i 1972 som engasjerte mange embetsmenn i departementet. Erichsen mente at Erik Brofoss, Trygve Bratteli, Per Kleppe og Rolf Presthus var de beste finansministrene.

I alle år var han en ivrig friluftsmann. Han nedla gjennom en årrekke et stort arbeid for Statens friluftsråd (formann 1965–82) og var en pådriver bak opprettelsen av Miljøverndepartementet i 1972.[]

Utgivelser
----------

* Eivind Erichsen: *Økonomiske problemer i dag og i tiden fremover.* Oslo, 1945.
* Diverse artikler i *Statsøkonomisk Tidsskrift* 1948-1964.
* *Hva kan de unge bli?*. [Bergen]: Grieg. 1949.
* *Glimt fra et langt liv i Finansdepartementet*. [Oslo]: Finans- og tolldepartementet. 1999.

Referanser
----------

1. ↑  Eivind Erichsen i Norsk biografisk leksikon.
2. 1 2  Tidligere finansråd Eivind Erichsen død fra NTB tekst, kunngjort på nrk.no den 21. januar 2005.
3. 1 2  Arve Øverby, Verdifulle glimt fra vg.no den 25. juli 1999.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** VIAF **·** GND **·** ISNI **·** SUDOC **·** Fangeregisteret

 |
**h-moll** en toneart som bygger på grunntonen h. Tonearten er skrevet med to kryss; F♯ og C♯. Grunnakkorden består av tonene H, D og F♯. På engelsk benevnes h-moll som B minor (Bm).

Mange komponister fra barokken og senere forbant dette toneleiet med triste stemninger, lidelse og død. Teoretikeren Christian Friedrich Daniel Schubart anså h-moll for å være en melankolsk toneart, egnet til å uttrykke en stille, elegisk aksept av skjebnen, eksempelvis Johann Sebastian Bachs bruk av tonearten i St. Johns Pasjonen. Ludwig van Beethoven omtalte den som «die schwarze Tonart» da han arbeidet med sin h-Moll-Sinfonie. Siden Beethovens tid har oppfatningen av h-moll endret seg betydelig: Francesco Galeazzi skrev at h-moll ikke var forenlig med god musikalsk smak. Edvard Grieg så den som himmelsk og et uttrykk for sfærisk harmoni, jf. musikken til Mor Aases død.
Endringer som trengs for de melodiske og harmoniske versjonene av skalaen er skrevet inn med de hendelser som er nødvendig. 

Både The Eagles' *Hotel California*og Pink Floyds Comfortably Numb "er sterkt emosjonelle sanger, skrevet i h-moll. Andre sats av Rodrigos Concierto de Aranjuez, en av de mest kjente komposisjoner for klassisk gitar, er også skrevet i h-moll. Tonearten er velegnet for gitarister fordi flere av de åpne eller løse strengene inngår i h-mollskalaen.

Berømte klassiske verk i h-moll
-------------------------------

* *Violinkonsert Nr. 3* – Camille Saint-Saëns
* *Messe i h-moll* – Johann Sebastian Bach
* *Pianosonate i h-moll* – Franz Liszt
* *Pianosonate nr. 3 i h-moll, Op. 58* – Frédéric Chopin
* *Vals Opus 69 nr. 2 i h-moll* – Frédéric Chopin
* *Violinkonsert nr. 2 i h-moll (La Campanella)* – Niccolò Paganini
* *Symfoni nr. 8 i h-moll* – Franz Schubert
* *Symfoni nr. 6 i h-moll, Op. 74 (Pathetique)* – Pyotr Ilyich Tchaikovsky
* *E lucevan le stelle* fra *Tosca* – Giacomo Puccini
* *Cellokonsert i h-moll* – Antonín Dvořák
* *Konserto nr. 10 for 4 violiner og cello, RV 580* (L'estro Armonico) – Antonio Vivaldi
* *Violinkonsert nr. 2 i h-moll* – Béla Bartók

Referanser
----------

1. ↑  Xinh's JS Bach B-Minor Mass Balance.
2. ↑  Michael C. Tusa, "Beethoven's "C-Minor Mood": Some Thoughts on the Structural Implications of Key Choice" I: *Beethoven Forum 2*, Christoph Reynolds, ed. Lincoln: University of Nebraska Press (1993): 2 – 3, n. 5
3. ↑  Ibid, 2, n. 3

| Diatoniske skalaer og tonearter |
| --- |
| KvintsirkelenKvintsirkelen | 

|  | senket trinn♭ | hevet trinn♯ |
| --- | --- | --- |
| Dur | Moll | Dur | Moll |
| 0 | C, a |
| 1 | F | d | G | e |
| 2 | B | g | D | h |
| 3 | E♭ | c | A | f♯ |
| 4 | A♭ | f | E | c♯ |
| 5 | D♭ | b♭ | H | g♯ |
| 6 | G♭ | e♭ | F♯ | d♯ |
| 7 | C♭ | a♭ | C♯ | a♯ |

 |
| små bokstaver står for moll  tallene til venstre indikerer hvor mange kryss eller b-er det er i toneartene |
**H.C. Andersen-slottet** (også kalt **Tivolislottet**) er navnet på den bygningen som ligger på H.C. Andersens Boulevard overfor København rådhus på hjørnet av Tivoli.

Bygningen er tegnet av arkitekt Vilhelm Klein i såkalt Rosenborg-stil (Historisme) og ble oppført i 1892–93 på initiativ av bl.a. Carlsbergs Carl Jacobsen til bruk for Kunstindustrimuseet. Den inngår i den «dannelsesruten» av monumentale, offentlige bygninger som ble plassert i byens sentrum etter vollenes fall. De øvrige bygningene på ruten er Polyteknisk Læreanstalt, Astronomisk observatorium, Kommunehospitalet, Botanisk haves veksthus, Geologisk Museum, Statens Museum for Kunst, København rådhus og Ny Carlsberg Glyptotek.

Kunstindustrimuseet
-------------------

Det var i denne bygningen at Kunstindustrimuseets første samling ble bygget opp med blant annet omfattende innkjøp på Verdensutstillingen i Paris 1900 av art nouveau-gjenstander og med kunsthåndverk utformet av danske kunstnere som Thorvald Bindesbøll, Effie Hegermann-Lindencrone, Arnold Krog, Herman A. Kähler, Johan Rohde, Harald Slott-Møller og Jens Ferdinand Willumsen.

Om bygningen
------------

«Slottet» er oppført som en firefløyet bygning med en indre, overdekket gård eller vestibyle med overlys. Murene er i røde mursten med dekorative detaljer i sandsten og taktekking av skifer. Innvendig har bygningen i store trekk bevart den opprinnelige planen og en stor del av sine opprinnelige overflater og utsmykning. «Slottet»s praktrom er vestibylen med rundbuede «arkadeganger» i sidene og en lang rekke oppbyggelige setninger på sorte stenplater hele veien rundt.

Senere bruk
-----------

Etter at Kunstindustrimuseet flyttet til Frederiks hospital i Bredgade i 1926 ble bygningen benyttet til en rekke forskjellige formål, bl.a hovedkontor for De Forenede Bryggerier, Gymnastikinstitut, Officersforening og Garnisonsbibliotek. Tivoli overtok den i 1978 og ga den sitt nåværende navn. En sidefløy huser i dag Tivoligardens kaserne.

Eksterne lenker
---------------

* H.C. Andersen Slottets historie

Portal: Danmark
The BRM H16 Formel 1 motor i sin siste utgave med 64 ventiler

En **H-motor** er en forbrenningsmotor hvor sylinderne er stilt slik at motoren ser ut som en horisontal «H» når den sees forfra.

En H-motor kan sees som to boksermotorer, én over den andre. De «to motorene» har hver sin veivaksel, som så kobles sammen i den ene enden. Dette leder til et dårligere effekt/vekt-forhold enn enklere konfigurasjoner med kun én veivaksel. Den eneste klare fordelen med en H-motor er at denne konfigurasjonen gjør det mulig å bygge relativt korte motorer med mer enn tolv sylindre, og derfor gjør motorens kompakte størrelse at den er nyttig i fly, hvor størrelsen bidrar til bedre aerodynamikk. U-motoren er et liknende konsept, basert på to rekkemotorer.

Eksempler
---------

H-konfigurasjonen er svært uvanlig. Kjente eksempler er:

* British Racing Motors' H-16 Formel 1-motor

Dette var en stor fiasko. Motoren var kraftig, men også tung og upålitelig, hadde lavt dreiemoment og et høyt tyngdepunkt. Jackie Stewart skal ha sagt «Denne klumpen med metall er nyttigere som et skipsanker enn en motor». Til tross for motorens dårlige rykte klarte Jim Clark å vinne USAs Grand Prix i 1966 med en Lotus 43 drevet av denne motoren.
* Brough Superior 1000 ccm Golden Dream (motorsykkel], først vist i 1938. Dette var en H-4-motor, men kun noen få eksemplarer ble produsert tidlig i 1939.

### Flymotorer

* Lycoming H 2470 (ble aldri satt i produksjon)
* Napier & Son
	+ Rapier H-16
	+ Dagger H-24
	+ Sabre H-24, 36.7 liter, 3.500 hk
	+ Rolls-Royce Eagle 22 H-24, 46.2 liter, 3.200 hk

I motseting til BRM, Lycoming og Eagle ble Sabre-motoren videreutviklet til et design som fungerte.

Annet bruk av H-uttrykket
-------------------------

Subaru produserer vannkjølte boksermotorer med fire og seks sylindre, som markedsføres som H-4 og H-6, til tross for at disse motorene ikke har noe å gjøre med en ekte H-motor.
Fem men hever sine snapsglas i en hage tidlig på 1900-tallet.
Svenske snapsflasker
**Snaps** er en opprinnelig dansk/tysk betegnelse (*snapps/schnaps*) på krydret brennevin som man i Norge kaller *akevitt*. Snaps, som egentlig betyr munnfull eller slurk, er også blitt en del av norsk språk.

De Danske Spritfabrikker i Ålborg lagerfører for tiden 13 forskjellige typer av brennevin. Av disse kalles 5 for snaps. Produksjonstiden er stort sett kortere enn for de fleste norske. Mange av krydderplantene som brukes, vokser rundt Limfjorden.

I tillegg produseres snapser til kroer og hoteller som er med i de såkalte snapserutene.

Den tidligere danske riksantikvar og direktør for nasjonalmuseet Peter Vilhelm Glob har skrevet en bok (Brennevinsboken) om å lage sine egne snapser.

Danskene bruker snaps som tilbehør til sildebord, og ellers sammen med øl til det meste av mat.

Vinmonopolet fører for tiden (2010) 3 norskproduserte snapser:

* Den lille skarpe, en urtesnaps med rosenrot og pors
* Lierdrammen eple, en fruktsnaps med eplesmak
* Lierdrammen plomme, en fruktsnaps med plommesmak

Referanser
----------

1. ↑  P.V.Glob: Brennevinsboken, Gyldendal 1975 ISBN 82-05-08058-5

Portal: Danmark
**Pukkahus** (engelsk: *Pucca housing*), også skrevet **puccahus**, viser til bosteder som er utformet for å være robuste (solide) og permanente. Begrepet *pukka* (पक्का *pakkā*) kommer fra hindi og betyr «robust» og «permanent». Bokstavelig betyr *pukka* «kokt» eller «moden», i motsetning til कच्चा *kaccā* som betyr «ukokt» eller «umoden». Sistnevnte ord refererer til svakt konstruerte bygninger. Pukkahus er vanligvis laget av betong, stein, leirefliser og/eller metall, i motsetning til eldre hus laget av leire og organisk materiale. Disse byggemetodene er mer kostbare og arbeidskrevende enn mer tradisjonelle byggemetoder.

I India pågår det for tiden et storstilt prosjekt for å bygge pukkahus. Organisasjonen Indira Awas Yojana (IAY) ble opprettet for å hjelpe de fattige i landlige strøk over hele landet, og har ansvar for å bygge slike hus. I 2009 ble 267 543 pukkahus bygget under IAYs ledelse.

Referanser
----------

1. ↑

Eksterne lenker
---------------

* (en) Homes through Jobs - Delivery of sustainable materials and skills for building pucca (solid + permanent) houses in rural areas
**Torskeholet** er en bukt i Frierfjorden mellom fastlandet og Balsøya som nå har blitt et bevart kulturminneområde ettersom det hadde vært et havneområde fram til 1700-tallet. Tidligere var det et sund mellom Flakvarpbukta og Frierfjorden ikke langt fra Porsgrunn ved munningen av både Herre- og Skiensvassdraget, som fungerte som en *naturhavn* for sjøfarten. Sundet mellom Flakvrap og Balsøya grodde igjen av sedimenter, og havnen ble oppgitt.

Da det var besluttet å utbygge distriktet for utvidelse av havneterminal i 2001, ble Torskeholet utpekt som et industritomt. Bukta skulle fylles med stein. Under de arkeologiske undersøkelsene ble rester av til sammen 12 fartøy funnet, datert til perioden 1500 til 1900-tallet. Funnene består av lasteprammer og lektere som tidligere var brukt for transport på elvene og omlasting på fjorden til større lastefartøyer. Omlastning av varer fra lektere og prammer til havgående handelsfartøy fortøyet i Flakvarpbukta og Torskeholet var vanlig i seilskutetiden. Seilleden fra Skagerrak opp til Skien og Herre hadde flere omlastningshavner, blant annet Torskeholet, som lå ved Voldsfjorden med Herre og Bolvik. I 1784 skrev Bartholomæus Herman Løvenskiold:

> Voldsfjorden forbi Blasar - øen og Røra eyendeler på den ene side, der losses allene malmsom med samme skuder dertil indføres fra de Vesterlendske Gruber og derfra udprammes kull og jern til Herre - hamrene fra Volds mars-ovn, der ligger til vand en halv mil fra hamrene [...] Skibe med svære ladninger kan ei seile forbi Torsbierget, men der nedenfor må indtage den endelige ladning.
> 
> 
> 

Etter landskapet hadde forandret seg med et eid mellom fastlandet og Balsøya, ble naturhavnen etter hvert oppgitt. Torskeholet har vært skånet for menneskeskapte landskapsendringer i nyere tid etter å ha vært brukt som havn og opplagssted i flere århundrer. I 2004 fastslo Miljøverndepartementet at utbyggingen ikke er mulig i området som deretter ble et friområde og tursted. Den lokale kommunen i samarbeid med Norsk Maritimt Museum tilrettelegger stedet (Torskeholet og Balsøya) for allmennheten med stier og parkeringsplass for adkomst. Det ble også satt opp skilter om kulturminneområdet.

Under vann i dette havneområdet finnes tolv registrerte vrak som er av typer det er lite kunnskap om, med uvanlig gode bevaringsforhold på stedet. Skiensvassdraget tilfører så mye ferskvann i farvannet utenfor Balsøya at båtvrakene er beskyttet mot pælemarken fra saltvannet. En slik konsentrasjon av båt- og skipsfunn innen et lite område er sjeldent i Norge, også med et bevart maritimt kulturlandskap som ikke hadde vært berørt. En rekke spor og kilder viser til at Balsøya og omkringliggende områder hadde sett maritime aktivitet langt tilbake i forhistorisk tid.

Eksterne lenker
---------------

* Vern av skipskirkegård i Torskholet
* Skilting av kulturminner under vann på land
* Skiltet på Torskeholet
**Mateusz Miller**, også kjent som **Radikal Guru**, er en dub- og dubstep-musikkprodusent og DJ fra Polen. Hans unike stil er en kombinasjon av dubstep, roots-reggae og UK dub. Han ble populær i 2008 etter å ha gitt ut en rekke singler og remixer på det britiske plateselskapet Dubbed Out Records.

Han begynte å utvikle produksjonsferdighetene sine da han fortsatt var ung. Han eksperimenterte mye med trip hop, jungle og «asian underground». 

I 2005 flyttet han til Cork i Irland hvor han gjorde ferdig sin første demo, *The East-West Connection*. Han fikk mer oppmerksomhet da han begynte å spille DJ-mixer på klubben World Bass Culture i Irland og andre arrangementer. I løpet av den tiden utviklet han produksjonsteknikkene sine og ble inspirert av soundsystem-kulturen, og han begynte å eksperimentere med dub- og dubstep-musikk.

Han fikk internatjonal oppmerksomhet etter at han skrev kontrakt med Dubbed Out Records, og fikk flere bestselgere på topplistene. Musikken hans blir spilt av mange DJ-er i mange klubber og på radiostasjoner i Europa og USA. Han ble også spilt på blant andre BBCs Asian Network, Sub FM, Risne FM.

I de siste årene har Radikal Guru vært på turne i europeiske land og i Sør-Afrika, samt på store festivaler og nattklubber. I 2009 skrev han seg på det polske plateselskapet Moonshine Recordings. Han ga ut noen singler og albumet *The Rootsteppa*.

Diskografi
----------

### Album and singler

* East West Connection (2005)
* Strong Dub / New Decade (2008)
* Conspiracy / Subba Dub (2008)
* Kingston Town / Rudeboy Skank (2009)
* Ahmed / Dub Down Babylon (2009)
* Kali / This Applies feat. Clan Finn / Champion Sound (2010)
* Rootsteppa Sampler (2011)
* The Rootsteppa Album (2011)

Kilder
------

*